Súradnice: 50°36′19″S 14°36′43″V﻿ / ﻿50,60528°S 14,61194°V﻿ / 50.60528; 14.61194

**Slunečný dvůr** bola samostatná prírodná rezervácia, ktorej územie sa nachádza v okrese Česká Lípa severozápadným smerom od obce Staré Splavy neďaleko obcí Provodín a Jestřebí. Je mokraďovou lúkou. Východným smerom sa nachádza v priamom susedstve prírodná pamiatka Konvalinkový vrch. Obe maloplošné chránené územia sú v evidencii Správy Agentúry pre ochranu prírody a krajiny - AOPK Ústí nad Labem. Správu nad Slnečným dvorom mal Krajský úrad Libereckého kraja.

Rezervácia bola zrušená v roku 2012, územie je zahrnuté do viac chránenej NPP Jestřebské slatiny.

Vyhlásenie ochrany
------------------

Štátnou prírodnou rezerváciou (SPR) bol Slunečný dvůr vyhlásený výnosom Ministerstva kultúry 14. marca 1955 pod číslom 57.130/54. Dňa 29. novembra 1988 bola vykonaná novelizácia zoznamu chránených území (vrátane SPR Slunečný dvůr) výnosom Ministerstva kultúry č.14.200/88. Ochrana sa týkala rozlohy 2,9 ha na katastrálnom území obce Jestřebí. Dôvodom ochrany bola lokalita jazyčníka sibírskeho. Prírodná rezervácia je súčasťou vyhláseného územia Vtáčej oblasti Českolipsko - Dokeské pieskovce a mokrade, čo je jedna z lokalít európskej sústavy Natura 2000, Evidenciu oblastí Natura 2000 v Česku má na starosť Agentúra ochrany prírody a krajiny ČR. Českolipská vtáčia oblasť bola vyhlásená nariadením vlády č. 598/2004 Zb. z 27. októbra 2004.

Spoločná tabuľa ako Slnečného dvora, tak Konvalinkového vrchu za ním

Popis lokality
--------------

Rozloha chráneného územia vedeného teraz ako prírodná rezervácia je 2,90 ha, výška je 259 m n. m. Od Provodína je chránená mokraďová lúka vzdialená 1,9 km. V jej susedstve od východu je prírodná pamiatka Konvalinkový vrch, preteká tu od Starých Splavov tečúci Mlynský potok (ďalej známy ako Robečský potok).

Oblasť zrušenej PR je v nadmorskej výške 259 metrov na katastri obce Jestřebí, geomorfologicky spadá do celku Ralská pahorkatina, podcelku Dokeská pahorkatina, okrsku Jestřebská kotlina a podokrsku Jestřebská rovina.

### Flóra

Na podmáčanej lúke sa vyskytujú ohrozené rašelinné spoločenstvá vrátane jazyčníka sibírskeho (*Ligularia sibirica*), ďalej kosatec sibírsky, diablik močiarny a ďalšie. Pretože lúka nie je ekonomicky využívaná, postupne zarastá jelšami a brezami.

### Fauna

Pri prieskumoch objavený pŕhľaviar červenkastý, ľabtuška lúčna, strakoš veľký, kačica chrapka a ďalšie

Dostupnosť
----------

Zhruba 250 m severne od okraji lúky vedie železničná Trať 080, najbližšie zastávky sú Staré Splavy (3 km) a Jestřebí (2 km). Súbežne s traťou vedie modro značená turistická cesta z rovnakých miest, teda od Starých Splavov do Jestřebí. Odbočka k lúke vyznačená nie je.

Iný stupeň ochrany
------------------

Po vyhlásení národnej prírodnej pamiatky Jestřebské slatiny 10. mája 2012 boli rezervácie a pamiatky na jej území zrušené. Stupeň ochrany sa zvýšil.

Referencie
----------

1. ↑   *Stránky AOPK ČR* [online]. [Cit. 2016-07-14]. Dostupné online. (po česky)
2. ↑  MODRÝ ING. PHD, Martin; SÝKOROVÁ RNDR, Jarmila. *Maloplošná chráněná území Libereckého kraje*. Liberec : Liberecký kraj, referát ŽP a zemědělství, 2004. S. 26.
3. ↑  Jiří Langer. Rezervace Sluneční dvůr zrušena. *i-noviny.cz*, 2012-08-18. Dostupné online [cit. 2016-07-14].
4. ↑  AUTORSKÝ KOLEKTÍV. *Chráněná území v České republice*. Praha 3 : Informatorium, 1991. ISBN 80-85368-13-7. Kapitola okres Česká Lípa, s. 152.
5. ↑  *Břetislav Balatka, Jan Kalvoda - Geomorfologické členenie reliéfu Čech (Kartografie Praha, 2006, ISBN 80-7011-913-6)*
6. ↑  AUTORSKÝ KOLEKTIV. *Chráněná území ČR, Liberecko, zväzok III*. Praha : Agentúra ochrany prírody a krajiny ČR, 2002. ISBN 80-86064-43-3. Kapitola Okres Česká Lípa, s. 95.
7. ↑   *Mapa KČT 15, Máchův kraj, 4. vydanie*. Praha : Trasa s.r.o, 2008. ISBN 978-80-7324-168-1.

Pozri aj
--------

* Zoznam chránených území v okrese Česká Lípa
* Dokeská pahorkatina

Iné projekty
------------

Commons
* Spolupracuj na Commons Commons ponúka multimediálne súbory na tému **Slunečný dvůr**

Externé odkazy
--------------

* Web Natura 2000
* Web Biolib
* Ekostránka Libereckého kraja

Zdroj
-----

*Tento článok je čiastočný alebo úplný preklad článku Slunečný dvůr na českej Wikipédii.*

| * z
* d
* u
Chránené územia v okrese Česká Lípa |
| --- |
| Národné prírodné rezervácie | 
* Břehyně-Pecopala
* Jezevčí vrch
* Novozámecký rybník
* Velký a Malý Bezděz

 |
| Národné prírodné pamiatky | 
* Jestřebské slatiny
* Panská skála
* Peklo
* Swamp

 |
| Prírodné rezervácie | 
* Hradčanské rybníky
* Jílovka
* Klíč
* Kokořínský důl
* Kostelecké bory
* Luž
* Mokřady horní Liběchovky
* Ralsko
* Slunečný dvůr (zruš.)
* Vlhošť

 |
| Prírodné pamiatky | 
* Bobří soutěska
* Brazilka
* Cihelenské rybníky
* Černý důl
* Červený rybník
* Česká Lípa - mokřad v nivě Šporky
* Deštenské pastviny
* Děvín, Ostrý a Schachtstein
* Divadlo
* Dutý kámen
* Farská louka
* Husa
* Kamenný vrch u Křenova
* Kaňon potoka Kolné
* Konvalinkový vrch (zruš.)
* Krápník (zruš.)
* Jelení vrchy
* Manušické rybníky
* Martinské stěny
* Meandry Ploučnice u Mimoně
* Naděje
* Niva Ploučnice u Žizníkova
* Okřešické louky
* Osinalické bučiny
* Pod Hvězdou
* Prameny Pšovky
* Provodínské kameny
* Pustý zámek
* Rašeliniště Černého rybníka
* Rašeliniště Mařeničky
* Ronov
* Skalice u České Lípy
* Stohánek
* Stružnické rybníky
* Stříbrný vrch
* Široký kámen
* U rozmoklé žáby
* Vranovské skály
* Zahrádky u České Lípy

 |
| Chránené krajinné oblasti | 
* CHKO Lužické hory
* CHKO České středohoří
* CHKO Kokořínsko - Máchův kraj

 |